kardosdrur/scandi-wiki huggingface dataset:
Pighuder

Pighuderne (Echinodermata) er en række af vandlevende dyr, der bl.a. omfatter søstjerner  og søpindsvin.

Rækken opstod for omkring 537 millioner år siden og har fået navnet Echinodermata, som på græsk betyder pindsvinehudet (af echinos pindsvin og derma hud), fordi alle arters hud er besat med pigge.

Pighuderne er de eneste hvirvelløse dyr, der har et indre skelet.

Klasser
De nulevende arter i rækken pighuder inddeles i fem klasser:
 Asteroidea (Søstjerner)
 Ophiuroidea (Slangestjerner og medusahoveder)
 Echinoidea (Søpindsvin)
 Holothuroidea (Søpølser)
 Crinoidea (Søliljer og fjerstjerner)

Eksterne henvisninger 

 The Echinoid Directory from the Natural History Museum.
 Echinodermata  from the Tree of Life Web Project.
 Berkeley taxonomy on the Echinodermata
 Echinoderms of the North Sea 
 The Echinoblog-An echinoderm themed blog

Kilder/referencer
Richard Wetz

Richard Wetz (26. februar 1875 i Gliwice/Gleiwitz i Schlesien – 16. januar 1935 i Erfurt) var en tysk komponist, dirigent, musikpædagog og forfatter til skrifter om musik. Hans kompositoriske værk hører til den tyske senromantik.

Wetz studerede i Leipzig og virkede som teaterkapelmester og koncert- og kordirigent i Erfurt og fra 1916 som lærer ved musikskolen i Weimar og leder af et madrigalkor; hans af Liszt og Bruckner påvirkede værker omfatter 3 symfonier, et par operaer, korværker, nogle strygekvartettet, talrige sange og klaverstykker. I sit hjemland omtales Wetz – navnlig i den seneste tid (beg. 1900-tallet) – som en ejendommelig og betydelig komponist. Han er også forfatter til bøger om Anton Bruckner (1922) og Liszt (1925)

Kilde 
 Opslag af kontorchef W. Behrend i Salmonsen (Salmonsens Konversationsleksikon, 2. udgave, bd. 25, s. 42)

Eksterne henvisninger 

 Værkfortegnelse mv. fra Klassika.info
 – Den tyske Wikipedia-artikel har omfattende henvisninger og er vurderet "God" (Lesenswert)

Kirkemusikkomponister
Komponister fra Tyskland
Operakomponister fra Tyskland
Dirigenter fra Tyskland
Personer fra Schlesien
Camilla Hersom

Camilla Hersom (født 11. juli 1971 i København) er en dansk cand.scient.pol., tidligere formand for Forbrugerrådet og tidligere medlem af Folketinget valgt for Det Radikale Venstre i Middelfartkredsen.

Baggrund og politisk karriere 
Hersom blev student fra Næstved Gymnasium i 1990, master i europæiske studier fra Cambridge University i 1997 og cand.scient.pol. fra Københavns Universitet i 1999.

Som nyuddannet blev hun ansat som fuldmægtig i Erhvervsfremmestyrelsen, hvor hun var frem til 2000. Her blev hun ansat i Finansministeriet, først som fuldmægtig, senere specialkonsulent. Siden 2006 har hun været formand for Forbrugerrådet. Hun har desuden fungeret som ekstern lektor i offentlig forvaltning ved Københavns Universitet siden 2006.

Hun begyndte sit politiske engagement i Radikal Ungdom i 1992 og blev senere medlem af Det Radikale Venstre, hvor hun blandt andet har været hovedbestyrelses- og forretningsudvalgsmedlem. I 2004 stillede hun også op til Europa-Parlamentet for partiet, og blev førstesuppleant. Hun takkede dog nej til at indtræde i parlamentet, da Anders Samuelsen i november 2007 blev valgt til Folketinget for Ny Alliance og derfor nedlagde sit mandat. Hersom var opstillet til Folketinget i Ringstedkredsen 2005-2006. I januar 2008 blev hun atter opstillet; denne gang af Middelfartkredsen, der havde haft en radikal repræsentant i tinget siden partiets stiftelse. Hun var medlem af Folketinget fra 2011 og indtil valget i 2015.

Camilla Hersom blev i april 2016 formand for Danske Patienter efter Lars Engberg. Hun er desuden tiltrådt som bestyrelsesformand i Videnscenter for Brugerinddragelse i Sundhedsvæsenet, ViB

Referencer 

Personer fra København
Politologer fra Danmark
Tidligere folketingsmedlemmer fra Det Radikale Venstre
Folketingsmedlemmer i 2010'erne
Personer i Kraks Blå Bog
Andreas Fussing

Andreas Kerrn Fussing (28. juni 1871 i København – 12. december 1958) var en dansk arkitekt, der primært arbejdede for Københavns Kommune. Han var far til Hans H. Fussing.

Han var søn af arkitekt Hans Fussing og dennes 1. hustru, kom i murerlære 1887-90 og samtidigt på Teknisk Skole, hvor han aflagde svendestykke 1890. Fussing blev optaget på Kunstakademiets Arkitektskole februar 1890 og tog afgang januar 1897. Han vandt den lille guldmedalje marts 1901 (for Et Universitet i en Hovedstad). Han var tegner hos Martin Nyrop bl.a. ved Landsarkivet og Københavns Rådhus samt konduktør for Hans J. Holm på Skive Kirke. Fra 1898 havde han selvstændig virksomhed. Han var på rejser til Tyskland og Italien 1893 og atter Italien i 1899, 1902 og 1907.

Fussing var opmand i Murerfagets faglige Voldgift 1912-1916, medlem af Københavns Borgerrepræsentation (den borgerlige Fællesgruppe) 1912-1916, formand for Kunstnersamfundets Arkitektsek­tion 1914-1920, medlem af bestyrelsen for Det tekniske Selskabs Skole 1917-1927, medlem af direktionen for Københavns Hypotekforening 1921-1941, formand for Københavns Husflidsforening 1927-1938 og kasserer for Akademisk Arkitektforenings Understøttelsesfond 1928-1944. Han modtog Akademisk Arkitektforenings Æresmedalje 1939 og var Ridder af Dannebrog og Dannebrogsmand.

Gift 20. maj 1896 i København med Gudrun Hinrichsen, f. 3. oktober 1870 i København, datter af handelsgartner Lorentz Wolf H. og Elsine Christiane Krause.

Udstillinger 
 Charlottenborg Forårsudstilling 1896-1901 (4 gange med 4 værker), 1915
 Landsudstillingen i Århus 1909
 Dänische Ausstellung, Berlin 1910-11
 Dansk arkitektur och kunsthantverk, Liljevalchs, Stockholm 1918

Værker 

 Studenterbolig ved Hassagers Kollegium, Frederiksberg Bredegade 13A, Frederiksberg (1898-99, nedrevet 1951)
 Valby Gasværk, Vigerslev Allé, Valby (1903-07, nedrevet)
 Villaen Hvide Strandmøllehus for vekselerer I.M. Rée, Skodsborg Strandvej 43, Skodsborg (1905-06)
 Thorsbro Vandværk ved Lille Vejle Å, Ishøj (1906-08, fredet 2000)
 Taastrup Vandtårn, Taastrup (1908)
 Vandværkets højdereservoir (Bellahøj Vandtårn) ved Brønshøj Bakkegård, Bellahøj (1910-13)
 Egen villa, Vestagervej 3, Ryvangen (1913-14)
 Welanderhjemmet ved Bispebjerg Hospital (1915-16)
 Arbejderforeningen af 1860, Nørre Voldgade 92 (1916, vinduer ændret)
 H.C. Ørstedsværkets første del, Sydhavnen (1917-21)
 Vandværket ved Islevbro (1921-23)

Kilder 
 
 Weilbachs Kunstnerleksikon 1947 og 1994
 Kraks Blå Bog 1957
 Danmarks Kunstbiblioteks katalog

Eksterne henvisninger 

Arkitekter fra Danmark
Foreningsformænd fra Danmark
Personer fra København
Riddere af Dannebrog
Danskere i 1900-tallet
Nationalromantiske arkitekter
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Andreas
Tidligere medlemmer af Københavns Borgerrepræsentation fra Antisocialistisk Borgerliste
Nora Zehetner

Nora Angela Zehetner (født 5. februar 1981) er en amerikansk film- og tv-skuespiller.

Tidlige år 
Zehetner blev født i El Paso, som datter af Nancy Lynne og John Carol Zehetner. Hun gik i skole i Richardson, Texas, en forstad til Dallas, før hun flyttede tilbage til El Paso. Da hun var 14 flyttede hun til Dallas hvor hun gik på McKinney High School i flere år. Hun studerede også på Texas Academy of Mathematics and Science, et videregående kursus for studerende intereserede i matematik eller naturvidenskab, i et år.

Karriere 
Som 18-årig startede Zehetner sin skuespillerkarriere, noget hun havde drømt om siden hun var 8, og flyttede til Los Angeles. Hun medvirkede i en række film, Tart (2001), American Pie 2 (2001), R.S.V.P. (2002), May (2002), The Song of Rose (2003) blandt flere samt i flere tv-serier og reklamer. Mens hun nok er bedst kendt for rollen som Laynie Hart på WBs show Everwood, er hendes film ofte i genren komedie eller horror-genren, f.eks. May eller R.S.V.P..

I 2005 medvirkede hun i filmen Brick, som hun vandt en Special Jury Prize for Originality of Vision ved Sundance Film Festival 2005. I filmen spiller hun rollen som den rige femme fatale Laura. Soundtracket til filmen inkluderer en fuld udgave af sangen "The Sun Whose Rays Are All Ablaze" sunget af Zehetner.

I thriller-horror filmen Beneath, har hun hovedrollen som Christy.

Zehetner var gæstestjerne i rollen som Eden McCain på NBCs Heroes i otte episoder. Zap2It.com udråbte Zehetner som en af "The Underrated of 2006" (Den undervurderede i 2006) for hendes rolle.

Sammen med skuespillerene og komikerne Tom Arnold og Dax Shepard, tog Zehetner i 2007 på en USO/Armed Forces Entertainment tour til Persiske Golf-regionen for at møde tropperne og skrive autografer.

I 2007 spillede Zehetner sammen med Marisa Berenson i kortfilmen Jalouse: Elegante, famous, beautiful, jolie, der blev produceret af det franske modemagasin Jalouse som en fejring af deres 10 års jubilæum.

Filmografi

Film 
 Tart (2001)
 American Pie 2 (2001)
 An American Town (TV movie) (2001)
 May (2002)
 R.S.V.P. (2002)
 Point of Origin (Tv-film) (2002)
 The Burning Land (2003)
 Fifty Pills (2005)
 Brick (2005)
 Conversations with Other Women (2005)
 The Adventures of Big Handsome Guy and His Little Friend (2005)
 Beneath (2007)
 Remarkable Power (2007)
 The Brothers Bloom (2008)
 Spooner (2008)

Tv 
 Gilmore Girls: "Rory's Birthday Parties" (2000)
 Going to California: "Taking Care of Biscuits" (2001)
 Septuplets (tv-serie) (2002)
 She Spies: "Daddy's Girl" (2002)
 Off Centre: "The Deflower Half-Hour" (2002)
 Everwood (2003-2004)
 Heroes (2006)
 Princess (2008)

Referencer

Eksterne henvisninger 

 
 
 Nora Zehetner  på TV.com
 Interview på TV Guide
 Interview  i Stumped? Magazine
 Fanpage with photo and video collection
 Nora Zehetner News and Updates 

Tv-skuespillere fra USA
Filmskuespillere fra USA
Naturpark Fränkische Schweiz-Veldensteiner Forst

Naturpark Fränkische Schweiz-Veldensteiner Forst er en 2346 km² stor naturpark der ligger i den nordlige del af Fränkische Alb, i den nordlige del af den tyske delstat Bayern, Nördlichen Frankenalb, grundlagt i 1995. Den er den næststørste naturpark i Bayern, efter Naturpark Altmühltal. Parken er drevet af „Verein Naturpark Fränkische Schweiz – Veldensteiner Forst e.V." der blev grundlagt i 1968, og har sæde i Pottenstein.

Hoveddelen af naturparken udgøres af Fränkische Schweiz med sine romantiske dale, vidstrakte højsletter og talrig borge. I områdets østlige del ligger det lukkede fyrreskovområde Veldensteiner Forst. Den øvre Maindal og Hersbrucker Alb og landskabet der i mellem, er også en del af naturparken.

Eksterne henvisninger 
 Naturpark Fränkische Schweiz-Veldensteiner Forst
 Seværdigheder og udflugtdmål i Naturpark Fränkische Schweiz-Veldensteiner Forst

Frænkische Schweiz-Veldensteiner Forst, Naturpark
Frænkische Schweiz-Veldensteiner Forst, Naturpark
Vergeltungswaffe

Vergeltungswaffen (oversat: gengældelsesvåben) var en bestemt type Wunderwaffen (: vidundervåben) i Nazi-Tyskland, som var beregnet til at vende krigslykken.

Typer af Vergeltungswaffen 

 V-1
 V-2
 V-3

Bombardementer under 2. verdenskrig
Våben
Missiler
Tysklands militær
Marktzeuln

Marktzeuln er en købstad (Markt) i Landkreis Lichtenfels Regierungsbezirk Oberfranken i den tyske delstat Bayern. Den er administrationsby for Verwaltungsgemeinschaft Hochstadt-Marktzeuln.

Geografi 
Marktzeuln er en lille købstad i den nordlige del af Oberfranken ovenfor Rodachs udmunding mellem Kulbitzberg og Spitzberg; sammen med landsbyerne Zettlitz og Horb er der i alt 1650 indbyggere. Det er en af de smukkeste bindingsværksbyer i Franken; kunstfærdige udskæringer i klassiske træbygninger pryder bykernen.
Marktzeuln ligger ved floden Rodach, hvor der ved en dæmning ligger to vandmøller: Angermühle til venstre og Heinzenmühle til højre, som i dag er et vandkraftværk.

Bydele 
 Marktzeuln
 Zettlitz
 Horb

Eksterne henvisninger
Bombardementet af Hamborg under 2. verdenskrig

Store dele af byen Hamborg blev flere gange udsat for massive bombeangreb af Royal Air Force (RAF) og United States Army Air Forces (USAAF) under anden verdenskrig.

Angrebene i juli 1943 kaldtes Operation Gomorrha. Om aftenen 24. juli smed RAF i løbet af nogle få timer 2.300 tons brandbomber. Kraften svarede til de bomber, Luftwaffe havde smidt over London i sine fem mest ødelæggende angreb. Flere end 1.500 civile tyskere blev dræbt i dette første angreb. RAF mistede kun tolv af de 791 fly, som deltog i angrebet. Det skyldtes et påfund kaldt Window - de britiske fly smed titusindvis af aluminiumsstrimler, når de fløj mod målet. Dette mylder af reflekterede radarsignaler gjorde deres fly usynlige for den tyske radar.

I 1941 beregnede RAF, at det krævede fem tons bomber at tage livet af én tysker. Antal dræbte tyskere svarede omtrent til antallet af omkomne blandt RAFs piloter. Man ændrede derfor taktik og gik bort fra at bombe industrielle mål. RAF gik i stedet over til at bombe storbyer for at ramme arbejderne og deres familier. Asfalten under ildstormen smeltede, og folk, der snublede, hang fast i asfalten. 27. juli 1943 blev 2.326 tons bomber smidt over Hamborg. Temperaturen i den brændende luft var op mod 800˚C. Folk overlevede ved at springe ud i Hamborgs mange kanaler; andre blev kvalt i beskyttelsesrum, fordi brandene udenfor berøvede luften dens ilt. De ti dage, angrebene foregik, kostede omkring 40.000 mennesker livet og drev 900.000 af Hamborgs indbyggere på flugt.

Blandt de overlevende fra ildstormen var Wolf Biermann.

Noter

Eksterne henvisninger 
  Ødelæggelsen af tyske byer under anden verdenskrig

Hamborg under 2. verdenskrig
Hamborg
Evo Morales

Juan Evo Morales Ayma (født 26. oktober 1959) er en boliviansk politiker og tidligere  præsident i Bolivia i perioden 2006-2019.
Han er medlem af det socialistiske parti Bevægelsen for socialisme.

Morales har vundet tre præsidentvalg i Bolivia.

Ved det fjerde præsidentvalg i Bolivia i 2019 opstod der kritik af valgprocessen, da Morales efter de officielle resultater vandt den første runde ved valget og dermed undgik en anden valgrunde. Der opstod omfattende protester, og efter pres fra Bolivias militær valgte Morales at beordre nyvalg. Dette beroligede dog ikke demonstranterne, og den 10. november 2019 trådte han tilbage fra præsidentposten.

Referencer 

Bolivias præsidenter
Politikere fra Bolivia
Manuel Prado y Ugarteche

Manuel Prado y Ugarteche (født 21. april 1889, død 15. august 1967) var Perus præsident i 1939-45 og 1956-62.

Han var søn af den tidligere præsident Mariano Ignacio Prado.

Perus præsidenter
José Luis Bustamante y Rivero

José Luis Bustamante y Rivero (født 15. januar 1894, død 11. januar 1989) var en peruviansk jurist og politiker.

Han var Perus præsident i 1945-48 men blev afsat ved et militærkup af Manuel Odría. I 1960 blev han medlem af den Internationale Domstol i Haag og var dens præsident i 1967-69.

Perus præsidenter
Jurister fra Peru
Óscar Benavides

Óscar Raymundo Benavides Larrea (født 15. marts 1876, død 2. juli 1945) var Perus præsident i 1914-15 og 1933-39.

I 1914 styrtede han Guillermo Billinghurst ved et militærkup. Han overgav embedet til José Pardo y Barreda efter et nyt præsidentvalg. Han blev præsident for anden gang i 1933 efter at Luis Miguel Sánchez Cerro var blevet myrdet.

Benavides var militærofficer af karriere. Han blev feltmarskal i 1939.

Perus præsidenter
José Pardo y Barreda

José Pardo y Barreda (født 24. februar 1864, død 3. august 1947) var Perus præsident i 1904-08 og i 1915-19.

Han var søn af den tidligere præsident, Manuel Pardo. Før han vandt præsidentvalget i 1904 var han udenrigsminister og premierminister . I 1919 blev han væltet af Augusto B. Leguía y Salcedo ved et statskup og måtte gå i eksil.

Eksterne henvisninger 

Perus præsidenter
Augusto B. Leguía y Salcedo

Augusto Bernardino Leguía y Salcedo (født 19. februar 1863, død 6. februar 1932) var Perus præsident i 1908-12 og 1919-30.

Han var finansminister og premierminister før han vandt præsidentvalget i 1908. Han blev præsident for anden gang efter et statskup i 1919 og regerede derefter som diktator. Han blev selv væltet af Luis Miguel Sánchez Cerro i 1930 og døde i fængsel.

Eksterne henvisninger 

Perus præsidenter
Guillermo Billinghurst

Guillermo Billinghurst Angulo (født 27. juli 1851, død 28. juni 1915) var Perus præsident i 1912-14.

Han var borgmester af Lima i 1909-12. Han blev valgt præsident i 1912 men blev styrtet ved et militærkup i 1914. Han døde i eksil næste år.

Eksterne henvisninger 

Perus præsidenter
Luis Miguel Sánchez Cerro

Luis Miguel Sánchez Cerro (født 12. august 1889, død 30. april 1933) var Perus præsident i 1930-31 og 1931-33.

Han blev myrdet i Lima i 1933.

Perus præsidenter
Ricardo Leoncio Elías Arias

Ricardo Leoncio Elías Arias (12. september 1874 – 20. marts 1951) var Perus præsident fra 1. marts til 5. marts 1931.

Perus præsidenter
Mariano Ignacio Prado

Mariano Ignacio Prado Ochoa (født 18. juli 1826, død 5. maj 1901) var Perus præsident i 1865 (april-juni), 1865-68 og 1876-79.

Han blev styrtet ved et statskup kort efter begyndelsen af Salpeterkrigen i 1879.

Se også 
 Præsident Manuel Prado y Ugarteche, hans søn

Perus præsidenter
Nicolás de Piérola

José Nicolás Baltasar Fernández de Piérola y Villena (født 5. januar 1839, død 23. juni 1913) var Perus præsident i tiden fra 1879-1881 og igen fra 1895-1899.

Han var finansminister fra 1868-1871. Han blev præsident ved et statskup under Salpeterkrigen. Efter flere militære nederlag, måtte han opgive embedet. Han blev igen præsident ved et statskup i 1895, men trak sig tilbage i 1899.

Eksterne henvisninger 

Perus præsidenter
Eduardo López de Romaña

Eduardo López de Romaña y Alvizuri (født 19. marts 1847, død 26. maj 1912) var Perus præsident i 1899-1903.

Han var uddannet som ingeniør.

Eksterne henvisninger 

Perus præsidenter
Manuel Candamo

Manuel Cándamo Iriarte (født 14. juli 1841, død 7. maj 1904) var Perus præsident i 1895 (marts-september) og igen fra 1903-04.

Han døde i embedet i 1904 og blev efterfulgt af sin vicepræsident Serapio Calderón.

Eksterne henvisninger 

Perus præsidenter
Serapio Calderón

Serapio Calderón (1843 – 1922) var Perus præsident i flere måneder i 1904.

Vicepræsident Calderón blev præsident efter at Manuel Candamo døde i embedet. Efter nye valg blev José Pardo y Barreda præsident.

Eksterne henvisninger 

Perus præsidenter
Andrés Avelino Cáceres

Andrés Avelino Cáceres Dorregaray (født 4. februar 1833, død 10. oktober 1923) var Perus præsident i 1883-85, 1886-90 og 1894-95.

Han var en af Perus militære ledere under Salpeterkrigen. Efter krigen styrte Cáceres præsident Miguel Iglesias i en borgerkrig og blev præsident i et valg hvor han var den eneste kandidat.

Han blev genvalgt i 1894 men måtte gå i eksil i 1895 efter et oprør.

Se også 
 Forfatteren Aurora Cáceres, hans datter

Noter

Eksterne henvisninger 

Perus præsidenter
Belizes premierministre

Belize blev selvstændig i 1981. Belizes premierministre har været:

Koloniet British Honduras 
 George Cadle Price (1961-73)

Koloniet Belize 
 George Cadle Price (1973-81)

Belize 
 George Cadle Price (1981-84)
 Manuel Esquivel (1984-89)
 George Cadle Price, 2. gang (1989-93)
 Manuel Esquivel, 2. gang (1993-98)
 Said Musa (1998-2008)
 Dean Barrow (2008–2020)
 Johnny Briceño [siden 2020)

 
Premierministre
Lister over regeringsledere
Dean Barrow

Dean Oliver Barrow (f. 2. marts 1951) var Belizes premierminister fra 8. februar 2008 til 12. november 2020.

Han var udenrigsminister i 1993-98.

Rapperen Shyne er hans søn.

Eksterne henvisninger 

Politikere fra Belize
Belizes premierministre
Joaquín Balaguer

Joaquín Antonio Balaguer Ricardo (1. september 1906 – 14. juli 2002) var præsident af den Dominikanske Republik i 1960-62, 1966-78 og 1986-96.

Dominikanske Republiks præsidenter
Pierre Nkurunziza

Pierre Nkurunziza (født 18. december 1963, Bujumbura, død 8. juni 2020) var Burundis præsident fra 2005 og frem til hans død.

Referencer

Eksterne henvisninger 

Burundis præsidenter
Ali Abdullah Saleh

Ali Abdullah Saleh (født 21. marts 1942, død 4. december 2017) var Yemens præsident fra 1990 til 2012.

Han var præsident af Nord-Yemen fra 1978 til 1990. Derefter blev han præsident af det forenede Yemen. Han blev alvorligt såret i forbindelse med protester mod hans styre i 2011, men efter nogle måneders behandling i Saudi Arabien (hvorimens den nært allierede Abd Rabbuh Mansur Hadi var fungerende præsident) vendte han tilbage til Yemen. Siden lovede han gentagne gange at træde tilbage, men det skete først den 27. februar 2012, hvor han afgav magten til den tidligere vicepræsident. Han blev angiveligt dræbt under et angreb på hans hjem under borgerkrigen 4. december 2017.

Referencer

Eksterne henvisninger 

Yemens præsidenter
Politikere fra Yemen
Indonesiens præsidenter

Indonesiens præsidenter siden Indonesiens uafhængighed i 1945.. 
 Sukarno (1945-67)
 Suharto (1967-98)
 Jusuf Habibie (1998-99)
 Abdurrahman Wahid (1999-2001)
 Megawati Sukarnoputri (2001-04)
 Susilo Bambang Yudhoyono (2004–2014)
 Joko Widodo (2014–    )

Noter

 
Præsidenter
Lister over præsidenter
Michael Somare

Sir Michael Thomas Somare (født 9. april 1936, død 26. februar 2021) var Papua Ny Guineas premierminister fra 2002 til 2011. I juni 2011 var han indlagt i Singapore og trådte tilbage som premierminister. I januar 2012 forsøgte han at blive genindsat i embedet.

Han var tidligere premierminister i 1975-80 og 1982-85.

Referencer

Eksterne henvisninger 

Papua Ny Guinea
Regeringsledere
Derek Sikua

David Derek Sikua (født 10. oktober 1959) er en politiker fra Salomonøerne. Han var i perioden fra den 20. december 2007 til den 25. august 2010 øernes 9. premierminister.

Han er medlem af Solomon Islands Liberal Party.

Referencer

Eksterne henvisninger 

Politikere fra Salomonøerne
Brian Cowen

Brian Cowen — på irsk Brian Ó Comhain — (født ) er en irsk politiker fra partiet Fianna Fáil, der var Irlands taoiseach fra maj 2008 til marts 2011.

Eksterne henvisninger 

Regeringsledere fra Irland
Abdullah 2. af Jordan

Abdullah II ibn al-Hussein (, ʿAbdullāh aṯ-ṯānī ibn al-Ḥusayn; født d. 30 januar 1962 i Amman) er konge af Jordan siden 1999. 

Han er den ældste søn af Kong Hussein af Jordan og blev konge ved hans død den 7. februar 1999.

Biografi

Abdullah II startede sin uddannelse på St Edmund’s School, hvor han derefter gik på Eaglebrook School og Deerfield Academy i Deerfield, Massachusetts.

I 1980 startede Abdullah II på Royal Military Academy Sandhurst og blev løjtnant, som næstkommanderende. I 1993 blev han forfremmet til den førstkommanderende i Jordans Special Force. I 1998 besluttede Abdullah II sig for at tjene Jordans militær, hvor han blev uddannet majorgeneral i maj måned. I 1980'erne besluttede kong Hussein at vælge sin bror, Hassan Ibn Hussein, og derefter sin anden søn prins Ali Ibn Al Hussein som tronfølgere, men skiftede mening i 1992. 24. januar 1999 var Abdullah II blev kronprins af Jordan. Kongen Hussein valgte at overrække kronen til Abdullah II d. 25. januar 1999, hvor han lå på traumastuen inden han gik bort.

Eksterne henvisninger 

 Kongens officielle hjemmeside (på engelsk og arabisk)

Konger af Jordan
Muslimske monarker
Nuværende statsoverhoveder
Riddere af Serafimerordenen
Storkors med kæde af Den Italienske Republiks Fortjenstorden
Storkors af Sankt Olavs Orden
Personer fra Amman
Michel Suleiman

Michel Suleiman eller Sleiman (født 21. november 1948) er en libanesisk politiker, der var Libanons præsident fra 2008 til 2014.

Han blev indsat den 25. maj 2008, og valgt af parlamentet med 118 ud af 127 stemmer, hvori seks stemmesedler var blanke. Michel Sleiman har været øverstbefalende for Libanons hær i ti år, og har formået at holde sig neutral i striden mellem den pro-vestlige regering og oppositionen, med Hizbollah i spidsen. Efter valget opfordrede den nye præsident til enhed i det splittede land, der har stået uden præsident siden november sidste år. I 2014 trådte han tilbage som præsident ved udløbet af sin valgperiode.

Eksterne henvisninger 

Libanons præsidenter
Politikere fra Libanon
Ilham Aliyev

Ilham Aliyev (f. 24. december 1961) er Aserbajdsjans præsident siden 2003, senest genvalgt i valg 2013. 

Han er søn af den tidligere præsident Heydar Aliyev.

Æresbevisninger 
Ilham Aliyev er siden den 6. august 2009 Kommandør af Storkorset af Trestjerneordenen.

Kildehenvisninger

Eksterne henvisninger 

Aserbajdsjans præsidenter
Nuværende statsoverhoveder
Aserbajdsjans premierministre
Politikere fra Aserbajdsjan
Personer fra Baku
Kommandører af Storkorset af Trestjerneordenen